# A black text on a white background  Description automatically generatedA logo with a blue and gold design  Description automatically generated

CYF CAJE Wales/WPF/2024/0005

CYMERADWYWYD 30/01/2024

# TEITL Y SWYDD Gweithiwr Cymorth Gofal Iechyd Cymru (Mamolaeth)

# BAND CYFLOG 2

|  |
| --- |
| Crynodeb o’r Swydd |
| * Ymgymryd â dyletswyddau dirprwyedig dan oruchwyliaeth uniongyrchol bydwraig gofrestredig, nyrs neu ymarferydd â chymwysterau priodol ac yn dilyn cyfnod o hyfforddiant a chwblhau sgiliau a chymwyseddau craidd
* Darparu gofal uniongyrchol ac anuniongyrchol i fenywod, pobl sy'n geni, babanod a theuluoedd
 |
| Yn gyfrifol i’r |
| Yn gyfrifol o ran adrodd i’r:       | Yn atebol i’r:       | Yn atebol yn broffesiynol i’r:       |
| Cyfrifoldebau a Dyletswyddau |
| **Cynllunio a Dylunio**Cynllunio eich llwyth gwaith eich hun sydd wedi'i ddirprwyo gan fydwraig neu nyrs, a sicrhau bod tasgau'n cael eu cwblhau yn brydlon.Dilyn gweithdrefnau gweithredu safonol, canllawiau a pholisïau wrth ddarparu gofal Gweithio o fewn cwmpas eich ymarfer eich hun.Gweithio fel rhan o'r tîm amlddisgyblaethol, gan adrodd gwybodaeth berthnasol i'r ymarferydd priodol. **Gofal**Cefnogi bydwragedd, nyrsys, ac aelodau eraill o’r tîm amlbroffesiynol i ddarparu gofal caredig, tosturiol, parchus sy’n canolbwyntio ar yr unigolyn ac ar y teulu i fenywod, pobl sy’n geni, babanod a theuluoedd.Darparu gofal yn ystod y cyfnod cyn geni, yn ystod y geni ac ar ôl geni o dan oruchwyliaeth a chyfarwyddyd y fydwraig neu'r nyrs gofrestredig gan ddilyn ei chynllun gofal.Cael cydsyniad ar sail gwybodaeth cyn darparu gofal, deall y camau gweithredu sydd eu hangen os gwrthodir gofal.Cefnogi menywod, pobl sy’n geni, a babanod â hylendid personol sylfaenol, sy’n cynnwys defnyddio’r gawod neu’r bath, cyfleusterau ymolchi, cael mynediad i doiledau a’u defnyddio, casglu a chael gwared ar wastraff y corff, a sicrhau bod preifatrwydd, urddas a diogelwch yn cael eu cynnal. Cynorthwyo pobl i fwyta ac yfed trwy ddewis bwyd a diodydd priodol a'u galluogi i baratoi ar gyfer bwyta ac yfed, gan eu cynorthwyo lle bo'n briodol. Cymryd rhan mewn a chynorthwyo mamau/pobl sy’n geni/rhieni i ddarparu gofal sylfaenol i'w baban/od, sy’n cynnwys bwydo babanod, newid cewynnau a dangos sut i roi bath.Cyfrannu at iechyd y cyhoedd, hybu iechyd ac atal salwch yn unol â chyfarwyddyd y fydwraig neu nyrs gofrestredig.Cymryd rhan mewn atal a rheoli heintiau yn y lleoliad gofal iechyd, trwy arferion hylendid dwylo, cynnal amgylchedd glân a glanhau offer.Hebrwng mamau/pobl sy'n geni i ac o’r theatr.Cymryd rhan mewn cylchdroi stociau di-haint a stociau nad ydynt yn ddi-haint yn effeithiol. Paratoi'r fenyw/pobl sy’n geni a/neu'r amgylchedd ar gyfer, a chymryd rhan mewn, symud a thrin, trefnu'r offer priodol.Gweithredu fel hebryngwr pan fo'n briodol. Hebrwng menywod, pobl sy'n geni a/neu fabanod i adrannau eraill o fewn y lleoliad gofal iechyd. Cofnodi gwybodaeth a gafwyd yn ystod gweithgareddau gofal, er enghraifft cydbwysedd hylif (cymeriant ac allbwn) a maeth, taldra, pwysau, ac oedran.Rhoi gwybod am gamgymeriadau a chymryd perchnogaeth o gamgymeriadau gan hysbysu'r fydwraig neu'r nyrs gofrestredig yn brydlon.Deall a dilyn egwyddorion diogelu plant ac oedolion, a hysbysu'r fydwraig neu'r nyrs gofrestredig neu'r ymarferydd priodol yn brydlon am bryderon. Cymryd rhan mewn argyfyngau clinigol, galw am gymorth a dilyn canllawiau lleol neu genedlaethol, gweithio fel aelod o'r tîm amlddisgyblaethol o fewn cwmpas ymarfer.Gweithredu'n sensitif, yn dosturiol ac yn barchus ar adegau o brofedigaeth neu golled. **Stoc ac Offer**Cynnal lefelau digonol o stoc, offer a deunyddiau a hwyluso defnydd effeithlon ac effeithiol o adnoddau gan nodi pan fydd argaeledd yn disgyn islaw safon neu lefel dderbyniol.Glanhau pob math o offer, ac ystafelloedd/mannau o fewn y ward neu leoliad gofal. Sicrhau bod eiddo unigolion yn cael ei gadw, ei ddychwelyd neu ei waredu'n ddiogelCynnal safon dda o lanweithdra yn y lleoliad gofal iechyd ac archebu a storio eitemau stoc yn briodol.**Cyfathrebu**Siarad â menywod, pobl sy'n geni a'u teuluoedd gan ddarparu a derbyn gwybodaeth sylfaenol, gan roi sicrwydd a defnyddio technegau cyfathrebu priodol. Mae’n bosibl y byddwch yn siarad â phobl ag anghenion ychwanegol neu anableddau dysgu neu rwystr iaith/cyfathrebu a all wneud cyfathrebu yn anoddach. Siarad â gweithwyr proffesiynol eraill a staff yn y lleoliad gofal iechyd mewn ffordd glir a phriodol, gan roi adborth ar dasgau dirprwyedig a thynnu sylw at bryderon a allai fod gennych. Cymryd galwadau ffôn a negeseuon a throsglwyddo gwybodaeth mewn modd clir ac amserol.Ceisio a derbyn adborth adeiladol gan gydweithwyr a menywod, pobl sy'n geni, a theuluoedd. Adnabod ac ymateb i bryderon gan y fam/pobl sy’n geni/aelod o’r teulu gan roi gwybod amdanynt yn brydlon i ymarferydd priodol.Cymryd rhan mewn trafodaethau tîm anffurfiol a ffurfiol. Cynnal cyfrinachedd yn unol â pholisi llywodraethu gwybodaeth lleol**Gwella a Monitro**Hysbysu'r fydwraig neu'r nyrs yn brydlon am newidiadau yng nghyflwr y babi neu'r fam/pobl sy’n geni ac ymateb i argyfyngau clinigol. Nodi risgiau posibl i'r holl staff, cleifion ac ymwelwyr a chyfeirio at weithdrefnau adrodd digwyddiadau perthnasol. Dangos gwybodaeth a dealltwriaeth a dilyn canllawiau atal a rheoli heintiau.Gallu cymryd rhan mewn gweithgareddau archwilio ac arolygon, ymchwil neu weithgareddau datblygu. Dilyn gweithdrefnau diogelwch.Gallu adnabod ac adrodd am bryderon diogelu.**Rheoli, Arwain a/neu Hyfforddi**Cynorthwyo i hyfforddi a chefnogi staff newydd trwy arddangos dyletswyddau.**Digidol a Gwybodaeth**Cynnal cofnodion cywir mewn fformatau ysgrifenedig ac electronig, gan gadw at bolisïau llywodraethu data, cyfrinachedd a seiberddiogelwch.Lle bo'n briodol yn dangos hyfedredd wrth ddewis a defnyddio offer digidol ar gyfer tasgau dyddiol, hyfforddiant, cyfathrebu, a chefnogi unigolion i ddefnyddio dulliau gofal iechyd digidol yn ddiogel.  |
| MANYLEB Y PERSON |
| Cymwysterau a Gwybodaeth |
| Hanfodol* Lefel 2 mewn Gofal

neu Yn gallu ymgymryd â chyfnod ymsefydlu a hyfforddiant yn y swydd a fydd yn cynnwys gwybodaeth ddamcaniaethol am ofal ac ystod o weithdrefnau cysylltiedig â gwaith, er enghraifft cwblhau llyfr gwaith seiliedig ar gymhwysedd sy'n cyfateb i gymhwyster galwedigaethol Lefel 2* Yn gallu deall a chydymffurfio â safonau ymsefydlu gorfodol a'r Cod Ymddygiad ar gyfer Gweithwyr Cymorth Gofal Iechyd yng Nghymru

**Dymunol*** Cymhwyster galwedigaethol Lefel 2 mewn pwnc perthnasol sy’n ymwneud â gofal iechyd.
 |
| Profiad |
| Hanfodol* Profiad o weithio fel rhan o dîm.

Dymunol* Profiad blaenorol o weithio gyda phobl mewn rôl gofalu.
 |
| Sgiliau a Phriodoleddau |
| Hanfodol* Sgiliau cyfathrebu da – ar lafar ac yn ysgrifenedig, gyda’r gallu i gyfleu gwybodaeth yn glir ac yn sensitif.
* Yn gallu aros yn bwyllog mewn sefyllfaoedd sy’n achosi straen.
* Yn gallu dangos agwedd ofalgar a thosturiol.
* Sgiliau trefnu, gyda'r gallu i gynllunio a blaenoriaethu eich llwyth gwaith eich hun yn effeithlon.
* Yn gallu defnyddio technoleg i ymgymryd â’r rôl er enghraifft Microsoft Office, e-bost, Teams ac ati.
* Gallu corfforol i gyflawni dyletswyddau'r rôl, gan gynnwys codi, cynorthwyo gyda symudedd, a chyflawni tasgau llaw eraill.

Dymunol* Mae Sgiliau Cymraeg yn ddymunol ar lefelau 1 i 5 o ran deall, siarad, darllen ac ysgrifennu yn Gymraeg (dilëwch fel y bo'n briodol).
 |
|  |
| * Cliriad manylach gan y Gwasanaeth Datgelu a Gwahardd (DBS) gan gynnwys gwiriad Rhestr Waharddedig Oedolion a Phlant.
* Yn gallu gweithio amrywiaeth o batrymau sifft.
 |